SL
C 205/12
Uradni list Evropske unije
12.6.2023
Sodba Sodišča (deveti senat) z dne 27. aprila 2023 (predlog za sprejetje predhodne odločbe Înalta Curte de Casaţie şi Justiţie – Romunija) – Banca A/Agenţia Naţională de Administrare Fiscală (ANAF), Preşedintele ANAF (Zadeva C-827/21 (1), Banca A (uporaba direktive o združitvah v notranjem položaju)) (Predhodno odločanje – Direktiva 2009/133/ES – Člen 7 – Združitev s pripojitvijo – Povsem notranja transakcija – Primarnost prava Unije zunaj področja uporabe prava Unije – Neobstoj – Razlaga prava Unije zunaj njegovega področja uporabe – Pristojnost Sodišča za predhodno odločanje – Pogoj – Pravo Unije, ki se v nacionalnem pravu uporablja neposredno in brezpogojno) (2023/C 205/13) Jezik postopka: romunščina Predložitveno sodišče Înalta Curte de Casaţie şi Justiţie
Stranke v postopku v glavni stvari Tožeča stranka: Banca A Toženi stranki: Agenţia Naţională de Administrare Fiscală (ANAF), Preşedintele ANAF
Izrek 1.
Pravo Unije nacionalnega sodišča ne zavezuje, da določbo nacionalnega prava, ki se uporablja za povsem notranjo transakcijo združitve dveh podjetij, ki imata vsaka svoj sedež v isti državi članici, razlaga v skladu z Direktivo Sveta 2009/133/ES z dne 19. oktobra 2009 o skupnem sistemu obdavčitve za združitve, delitve, delne delitve, prenose sredstev in zamenjave kapitalskih deležev družb iz različnih držav članic ter za prenos statutarnega sedeža SE ali SCE med državami članicam, ker ta transakcija ne spada na področje uporabe te direktive. 2.
Sodišče ni pristojno odgovoriti na vprašanja za predhodno odločanje, ki se nanašajo na razlago Direktive 2009/133, ker na eni strani dejstva iz spora o glavni stvari ne spadajo na področje uporabe te direktive in ker se na drugi strani v nacionalnem pravu za ta dejstva ne uporablja neposredno in brezpogojno.
(1)
UL C 165, 19.4.2022.
Sodba Sodišča (sedmi senat) z dne 20. aprila 2023 (predlog za sprejetje predhodne odločbe Bundesverwaltungsgericht – Avstrija) – BF / Versicherungsanstalt öffentlich Bediensteter, Eisenbahnen und Bergbau (BVAEB) (Zadeva C-52/22 (1), BVAEB (Uskladitev starostnih pokojnin)) (Predhodno odločanje – Socialna politika – Enako obravnavanje pri zaposlovanju in delu – Direktiva 2000/78/ES – Prepoved diskriminacije na podlagi starosti – Člen 2(1) in (2)(a) – Člen 6(1) – Starostna pokojnina – Nacionalni predpisi, ki določajo postopno uskladitev pokojninskega sistema javnih uslužbencev s splošnim pokojninskim sistemom – Prva uskladitev zneska pokojnine, ki je za neko skupino javnih uslužbencev začela veljati prej kot za drugo – Upravičeni razlogi) (2023/C 205/14) Jezik postopka: nemščina Predložitveno sodišče Bundesverwaltungsgericht